CELEX: 31983R1386
Language: el
Date: 1983-05-27 00:00:00
Title: Κανονισμός (ΕΟΚ) αριθ. 1386/83 της Επιτροπής της 27ης Μαΐου 1983 σχετικά με την κατάταξη εμπορευμάτων στη διάκριση 21.07 Β Ι α) του Κοινού Δασμολογίου

Avis juridique important

|

31983R1386

Κανονισμός (ΕΟΚ) αριθ. 1386/83 της Επιτροπής της 27ης Μαΐου 1983 σχετικά με την κατάταξη εμπορευμάτων στη διάκριση 21.07 Β Ι α) του Κοινού Δασμολογίου  

Επίσημη Εφημερίδα αριθ. L 141 της 01/06/1983 σ. 0044 - 0044 Ισπανική ειδική έκδοση: Κεφάλαιο 02 τόμος 10 σ. 0010  Πορτογαλική ειδική έκδοση : Κεφάλαιο 02 τόμος 10 σ. 0010 

***** ΚΑΝΟΝΙΣΜΟΣ (ΕΟΚ) αριθ. 1386/83 ΤΗΣ ΕΠΙΤΡΟΠΗΣ  της 27ης Μαΐου 1983  σχετικά με την κατάταξη εμπορευμάτων στη διάκριση 21.07 Β Ι α) του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,  Εκτιμώντας:  ότι, για να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπιστούν διατάξεις που αφορούν τη δασμολογική κατάταξη προϊόντος που παρουσιάζεται συσκευασμένο για τη λιανική πώληση, που συνίσταται από προεψημένα και αφυδατωμένα ζυμαρικά που αποτελούνται από σιτάλευρο ή άλευρο ορύζης, σησαμέλαιο, αλάτι, σόγια και σκόρδο και από μία ξεχωριστή συσκευασία που περιέχει σκόνη γαρίδας, καβουριών ή πουλερικών, που προορίζεται για την παρασκευή ζωμού που θα προστεθεί στα ζυμαρικά·  ότι η διάκριση 21.07 Β Ι α) του Κοινού Δασμολογίου, που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 604/83 (3), περιλαμβάνει, μεταξύ άλλων, τα ζυμαρικά που δεν είναι παραγεμισμένα, κατεψημένα και απεξηραμμένα·  ότι το προϊόν που εξετάζεται αποτελεί ένα συνδυασμό στον οποίο ο ουσιώδης χαρακτήρας προσδίδεται από τα ζυμαρικά, και ότι, κατά συνέπεια, σύμφωνα με το γενικό κανόνα 3 β) για την ερμηνεία της ονοματολογίας του Κοινού Δασμολογίου πρέπει να υπαχθεί στη διάκριση 21.07 Β Ι α)·  ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το προϊόν που παρουσιάζεται συσκευασμένο για τη λιανική πώληση, που συνίσταται από προεψημένα και αφυδατωμένα ζυμαρικά που αποτελούνται από σιτάλευρο ή άλευρο ορύζης, σησαμέλαιο, αλάτι, σόγια και σκόρδο και από μία ξεχωριστή συσκευασία που περιέχει σκόνη γαρίδων, καβουριών ή πουλερικών, που προορίζεται για την παρασκευή ζωμού που θα προστεθεί στα ζυμαρικά, πρέπει να καταταχθεί στο Κοινό Δασμολόγιο υπό τη διάρκιση:  21.07 Παρασκευάσματα διατροφής μη αλλαχού κατονομαζόμενα ή περιλαμβανόμενα:  Β. Ζυμαρικά ουχί παραγεμισμένα, εψημένα:  Ι. Ζυμαρικά ουχί παραγεμισμένα, εψημένα:  α) Απεξηραμμένα  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Μαΐου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 72 της 18. 3. 1983, σ. 3.